system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Valea Crișului, Covasna?
assistant
Valea Crișului () este satul de reședință al comunei cu același nume din județul Covasna, Transilvania, România. Se află în partea centrală a județului,  în Depresiunea Sfântu Gheorghe. În trecut a aparținut comunei Arcuș.

Așezare 
Localitatea Valea Crișului este situată pe valea pârâului Criș, la o altitudine de 590 m. pe drumul județean 121A, Moacșa -  Ghidfalău - Aita Medie.

Scurt istoric 
Descoperirile arheologice făcute pe teritoriul acestui sat, atestă existența omului aici încă din a doua epocă a fierului. Lângă "Valea Mare" a fost identificată o așezare dacică din epoca La Tène, iar lângă cimitirul reformat, s-au descoperit mai mulți denari romani republicani (gințile Caecilia, Hargilia, Cornelia, Fonteia) și imperiali din secolul I (Vespasian și Titus). Pe promotoriul numit "Vârful cu mesteceni", dintre Valea Mare și Valea Csudor, s-au găsit urmele zidurilor unei cetăți din evul mediu. Cetatea a fost datată în epoca bronzului, epoca dacică și evul mediu. La 300 m la vest de drumul național Sfântu Gheorghe-Miercurea Ciuc, se află o așezare aparținând culturii Storcevo-Criș. Pe teritoriul satului, în locuri neprecizate, s-au mai descoperit un topor neolitic de piatră cultura Coțofeni, o daltă și o ceașcă dacică. Prima atestare documentară datează din anul 1332.

Economie 
Principala activitate economică a localității este agricultura (cultivarea cerealelor și legumelor) și creșterea animalelor dar și exploatarea și prelucrarea primară a lemnului, comerțul cu produse agricole și agroturismul.

Obiective turistice 
 Biserica reformată, construită în anul 1820
 Biserica unitariană
 Castelul Kálnoky
 Școala Kálnoky Ludmilla, construită în anul 1891

Bibliografie 
 Județul Covasna, Monografie, Stanca C. Gitta R. Ed. Sport Turism București 1980
 Repertoriul Arheologic al județului Covasna, Cavruc V. ISBN 973-0-00-735-7
 Județul Covasna, Pisota I. Mihai E. Ivănescu M. Ed. Academiei RSR București 1975

Vezi și 
Listă de castele în România

Legături externe 

PowerPoint Presentare despre Valea Crișului
Fotografii din Valea Crișului
Prezentare PowerPoint, Biserică
PowerPoint Presentare despre Calnic
Fotografii din Calnic
Prezentare Bedő Albert

Galerie de imagini

Note 

Valea Crișului, Valea Crișului